Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1554/95 περί καθορισμού των γενικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81 (COM(96)0044 - C4-0168/96 - 96/0905(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 28)

Πρώτη αιτιολογική σκέψη

>Αρχικό κείμενο>

ότι το άρθρο 5, παράγραφος 2, δεύτερο εδάφιο του κανονισμού (ΕΚ) αριθ. 1554/95 του Συμβουλίου(*) προβλέπει ιδίως τη δυνατότητα κατάθεσης της αίτησης για τη χορήγηση ενίσχυσης πριν από την κατάθεσης της αίτησης θέσης υπό έλεγχο; ότι η εφαρμογή της διάταξης αυτής δημιούργησε στρεβλώσεις του ανταγωνισμού μεταξύ των εμπορευομένων; ότι, κατά συνέπεια, θα πρέπει να καταργηθεί η εν λόγω διάταξη;

(*) ΕΕ L 148 της 30.6.1995, σελ. 48

>Κείμενο μετά την ψηφοφορία στο ΕΚ>

ότι είναι απαραίτητο να διατηρηθεί αμετάβλητο το σημερινό σύστημα υποβολής των αιτήσεων, δεδομένου ότι η μεταρρύθμιση της κοινής οργάνωσης αγοράς για το βαμβάκι τέθηκε σε ισχύ πριν από λίγο καιρό και δεν υπάρχει λόγος ουσιαστικής τροποποίησής της ήδη από σήμερα.

(Τροπολογία 29)

ΑΡΘΡΟ 1, ΠΑΡΑΓΡΑΦΟΣ 1

Άρθρο 5, παράγραφος 2, δεύτερο εδάφιο (κανονισμός (ΕΟΚ) 1554/95)

>Αρχικό κείμενο>

1. Στην παράγραφο 2 διαγράφεται το δεύτερο εδάφιο

>Κείμενο μετά την ψηφοφορία στο ΕΚ>

Διαγράφεται

(Τροπολογία 30)

ΑΡΘΡΟ 1, ΠΑΡΑΓΡΑΦΟΣ 2

Άρθρο 5, παράγραφος 3 (κανονισμός (ΕΟΚ) 1554/95)

>Αρχικό κείμενο>

3. Το δικαίωμα ενίσχυσης αποκτάται τη στιγμή της εκκόκκισης. Ωστόσο η ενίσχυση μπορεί να προκαταβληθεί από τις 16 Οκτωβρίου που έπεται της έναρξης της περιόδου, ήδη από την είσοδο του μη εκκοκκισμένου βάμβακος στο εκκοκκιστήριο, υπό τον όρο ότι έχει συσταθεί επαρκής εγγύηση. Το ποσό της προκαταβολής προσδιορίζεται σύμφωνα με τη διαδικασία που προβλέπεται στο άρθρο 11 παράγραφος 1. Το ποσό της προκαταβολής ισούται με την τιμή στόχου μειωμένη κατά την τιμή της διεθνούς αγοράς καθώς και κατά ένα ποσό που υπολογίζεται χρησιμοποιώντας τη μέθοδο που πορβλέπεται στο άρθρο 6, στην οποία ωστόσο η πραγματική παραγωγή αντικαθίσταται από την υπολογιζόμενη παραγωγή μη εκκοκκισμένου βάμβακος, προσαυξημένη κατά 15%. Το ενδεχόμενο υπόλοιπο της ενίσχυσης καταβάλλεται μετά τον προσδιορισμό της πραγματικης παραγωγής και τις ενδεχόμενες προσαρμογές της ενίσχυσης σύμφωνα με το άρθρο 2 παράγραφοι 3 και 4 του κανονισμού (ΕΟΚ) αριθ. 1964/87 του Συμβουλίου, όπως τροποποιήθηκε τελευταία με τον κανονισμό (ΕΚ) αριθ. 1553/95. Καταβάλλεται το αργότερο πριν από το τέλος της περιόδου εμπορίας».

>Κείμενο μετά την ψηφοφορία στο ΕΚ>

3. Το δικαίωμα ενίσχυσης αποκτάται τη στιγμή της εκκόκκισης. Ωστόσο η ενίσχυση μπορεί να προκαταβληθεί από τις 16 Οκτωβρίου που έπεται της έναρξης της περιόδου, ήδη από την είσοδο του μη εκκοκκισμένου βάμβακος στο εκκοκκιστήριο, υπό τον όρο ότι έχει συσταθεί επαρκής εγγύηση. Το ποσό της προκαταβολής προσδιορίζεται σύμφωνα με τη διαδικασία που προβλέπεται στο άρθρο 11 παράγραφος 1. Το ποσό της προκαταβολής ισούται με την τιμή στόχου μειωμένη κατά την τιμή της διεθνούς αγοράς καθώς και κατά ένα ποσό που υπολογίζεται χρησιμοποιώντας τη μέθοδο που πορβλέπεται στο άρθρο 6, στην οποία ωστόσο η πραγματική παραγωγή αντικαθίσταται από την υπολογιζόμενη παραγωγή μη εκκοκκισμένου βάμβακος, προσαυξημένη κατά 8%. Το ενδεχόμενο υπόλοιπο της ενίσχυσης καταβάλλεται μετά τον προσδιορισμό της πραγματικης παραγωγής και τις ενδεχόμενες προσαρμογές της ενίσχυσης σύμφωνα με το άρθρο 2 παράγραφοι 3 και 4 του κανονισμού (ΕΟΚ) αριθ. 1964/87 του Συμβουλίου, όπως τροποποιήθηκε τελευταία με τον κανονισμό (ΕΚ) αριθ. 1553/95. Καταβάλλεται το αργότερο πριν από το τέλος της περιόδου εμπορίας».

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1554/95 περί καθορισμού των γενικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81 (CΟΜ(96)0044 - C4-0168/96 - 96/0905/CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(96)0044 - 96/0905(CΝS) ((ΕΕ C 125 της 27.4.1996, σελ. 18)),

- έχοντας κληθεί από το Συμβούλιο να γνωμοδοτήσει (C4-0168/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0117/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.